OzLabs/hebrew-wiki-articles huggingface dataset:
אנה אחשרומובה

אנה אחשרומובה (ברוסית: Анна Ахшарумова; נולדה ב-9 בינואר 1957 מוסקבה) היא שחמטאית סובייטית-אמריקאית-ישראלית ממוצא יהודי. הייתה אלופת ברית המועצות וארצות הברית בשחמט לנשים.

==ביוגרפיה==
אנה אחשרומובה נולדה במוסקבה. היא התקבלה לבית הספר לשחמט של מיכאל בוטביניק. בשנת 1976 היא זכתה באליפות ברית המועצות לנשים.

בשנת 1977 סירב בעלה בוריס גולקו לחתום על מכתב גלוי בגנות ויקטור קורצ'נוי. בהמשך הזוג ביקש לעזוב את ברית המועצות. כתוצאה מכך, הוא ואחשרומובה התעמתו עם השלטונות. הם הפסיקו לקבל הזמנות לתחרויות אך גם לא הורשו לעזוב את המדינה. רק לאחר מאבק ציבורי ממושך אחשרומובה קיבלה אישור להשתתף בתחרויות ואף ניצחה באליפות ברית המועצות בשחמט בפעם השנייה בשנת 1986. בשנת 1987 קיבלו אחשרומובה ובעלה אישור לעזוב את המדינה והיגרו לארצות הברית.

בשנת 1987 זכתה אחשרומובה באליפות ארצות הברית לנשים.

בתחילת שנות ה-90 של המאה ה-20 היא הפסיקה להשתתף בתחרויות ועבדה בתחום תכנות בחברות שונות.

במרץ 2019 עלתה עם בעלה לישראל והם מתגוררים בשכונת בית הכרם בירושלים.

== אנה אחשרומובה באולימפיאדת השחמט ==
בין השנים 1988 ל-1996 השתתפה אנה אחשרומובה ב-3 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד יכולת|| נקודות|| תוצאות|| %|| מקום
|-
| 1988||1 ||ברית המועצות|| 2400||8.5 מ-13||6+ 5= 2-||65.4|| 49 קבוצתי, 9 אישי
|-
| 1992||2 ||ברית המועצות|| 2395||8.5 מ-13||7+ 3= 3-||65.4|| 6 קבוצתי, 11 אישי
|-
| 1996||2 ||ארצות הברית|| 2400||3 מ-7||2+ 2= 3-||42.9|| 35 קבוצתי
|}

==קישורים חיצוניים==

* 

==הערות שוליים==

קטגוריה:רבי אמנים לנשים
קטגוריה:שחמטאים יהודים סובייטים
קטגוריה:שחמטאיות יהודיות אמריקאיות
קטגוריה:חוזרות בתשובה
קטגוריה:אלופות ארצות הברית לנשים בשחמט
קטגוריה:מתכנתות אמריקאיות
קטגוריה:אלופות ברית המועצות לנשים בשחמט
קטגוריה:מהגרות מברית המועצות לארצות הברית
קטגוריה:עולות בשנות ה-2010
קטגוריה:עולים בשנות ה-2010
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
קטגוריה:ישראליות שנולדו ב-1957
קטגוריה:ישראלים שנולדו ב-1957
פריזיאים

שטח ההתיישבות של הפריזיאים
מפת [[גאליה במאה ה-1 לפנה"ס, המראה את מקום התיישבותם של השבטים הקלטיים. הפריזיאים מצוינים בצפון קלטיקה, סמוך לגבול עם בלגיקה.]]
מטבעות זהב פריזיאים מן המאה ה-1 לפנה"ס
הַפָּרִיזִיאִים (בלטינית: Parisii) היו שבט קלטי בתקופת הברזל שחי על גדת הסן בגאליה, החל מאמצע המאה ה-3 לפנה"ס ועד לכיבוש האימפריה הרומית.

השבט מוזכר לראשונה בספרו של יוליוס קיסר, "מלחמת גאליה", ויחד עם הסואסונים, הוא השתתף במרד בהובלת ורקינגטוריקס נגד יוליוס קיסר בשנת 52 לפנה"ס. בספר מצוין שכאשר הרומאים פלשו לשטחם, החלו בני השבט לשרוף את עריהם, על מנת שרכושם לא יילקח בידי הרומאים.

האופידום של הפריזיאים, החל מהמאה ה-3 לפנה"ס, היה האתר שעליו הוקמה לוטטיה, לימים פריז, אשר נקראה על שם השבט ששכן באזור זה לפני הכיבוש הרומי.

עדות לתרבות הפריזאית מופיעה במטבעות זהב שטבע השבט.

== ראו גם ==
* איל דה לה סיטה

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:שבטים גאלים
קטגוריה:פריז: היסטוריה
ההיסטוריה הסודית של ארצות הברית

ההיסטוריה הסודית של ארצות הברית (באנגלית: The Untold History of the United States, בתרגום מילולי: "ההיסטוריה הלא מסופרת של ארצות הברית") הייתה סדרה דוקומנטרית-היסטורית בהפקתו, בימויו והנחייתו של אוליבר סטון שעסקה במבט ביקורתי על המדיניות האמריקנית במהלך המלחמה הקרה, מעמדה האימפריאלי של ארצות הברית במהלך המאה ה-20, ותפקידה של ארצות הברית לאחר נפילת ברית המועצות. בסדרה, מבקש סטון לערער את הנרטיב ההיסטורי המקובל ביחס לארצות הברית החל ממלחמת העולם השנייה ועד למלחמה בטרור, תוך ניסיון להציג פרשנות שונה ליחסי הכוחות הפנימיים והחיצוניים בארצות הברית במהלך המאה ה-20 ולגבותן בעובדות היסטוריות.

הסדרה הושקה בשנת 2012 בערוץ שואוטיים האמריקני, ושודרה כשנה לאחר מכן בערוץ 8 הישראלי. כיום, הסדרה זמינה לצפייה באמצעות נטפליקס.

בניגוד לסדרות דוקו-היסטוריות רבות שמתרכזות בהצגת ראיונות עם מומחים שונים, פרקי הסדרה מכילים חומרים ארכיוניים בלבד: מפות, תמונות משפחתיות, צילומים רשמיים, וקטעי וידאו מסרטים, פרסומות או סדרות טלוויזיה מהתקופה. הסדרה מחולקת כרונולוגית כך שכל פרק עוסק בנושא אחר מתוך מסגרת שנים שונה במהלך המאה ה-20.

==רשימת פרקי הסדרה==
===עונה ראשונה===
{| class="wikitable"
|- style="color:white"
! style="background:#B60000;" " | מספר
! style="background:#B60000;" " | פרק
! style="background:#B60000;" " | שם הפרק
|-
| בונוס ד.ו.ד || a || "מלחמת העולם הראשונה, המהפכה הרוסית & וודרו וילסון"
|-
| בונוס ד.ו.ד || b || "רוזוולט, היטלר, סטלין: קרב האידאולוגיות"
|-
| 1 || 1 || "מלחמת העולם השנייה"
|-
| 2 || 2 || "רוזוולט, טרומן & וואלאס"
|-
| 3 || 3 || "הפצצה הגרעינית"
|-
| 4 || 4 || "המלחמה הקרה: 1945-1950"
|-
| 5 || 5 || "שנות החמישים: אייזנהאואר, הפצצה & העולם השלישי"
|-
| 6 || 6 || "קנדי: משבר הטילים הקובני"
|-
| 7 || 7 || "ג'ונסון, ניקסון & וייטנאם: תהפוכות המזל"
|-
| 8 || 8 || "רייגן, גורבצ'וב & העולם השלישי: עליית הימין"
|-
| 9 || 9 || "בוש& קלינטון: עליונות אמריקנית וסדר עולמי חדש"
|-
| 10 || 10 || "בוש & אובמה: עידן הטרור"
|}

==קישורים חיצוניים==
* 

* [https://www.makorrishon.co.il/nrg/online/47/ART2/462/702.html אוליבר סטון חושף את סודות העולם], ביקורת וראיון באתר מקור ראשון
* [https://www.ynet.co.il/articles/0,7340,L-4358595,00.html "ההיסטוריה הסודית של ארצות הברית": כמו שיעור ארוך], ביקורת באתר ynet

קטגוריה:ערכים שבהם תבנית בריטניקה אינה מתאימה
קטגוריה:סדרות טלוויזיה תיעודיות
קטגוריה:סדרות טלוויזיה אמריקאיות שעלו לשידור בשנות ה-2010
יחסי אוזבקיסטן–קטר

יחסי אוזבקיסטן–קטר הם היחסים הבילטרליים שבין רפובליקת אוזבקיסטן לבין מדינת קטר. היחסים הדיפלומטיים שבין המדינות כוננו ב-1997.

== יחסים כלכליים ==

* בשנת 2015, שווי הסחורה שיוצאה מקטר לאוזבקיסטן הגיעה לסך 20.3 אלף דולר אמריקאי והיא כללה מוצרי מעבדות. באותה שנה, שווי הסחורה שיוצאה מאוזבקיסטן לקטר הגיעה לסך 81.8 אלף דולר אמריקאי והיא כללה בעיקר שסתומים, קמח, קטניות, אגוזים, ענבים ועוד.
* בשנת 2014, שווי הסחורה שיוצאה מאוזבקיסטן לקטר הגיעה לסך 66.6 אלף דולר אמריקאי והיא כללה קוקוס, אגוזים, ציורים ועוד. באותה שנה, קטר לא ייצאה לאוזבקיסטן אף סחורה.

== ייצוג ==

* אוזבקיסטן אינה מיוצגת בקטר, הן בדרג השגרירות והן בדרג הקונסולרי. השגרירות המייצגת את אוזבקיסטן נמצאת בטהראן, בירת איראן.
* קטר אינה מיוצגת באוזבקיסטן, הן בדרג השגרירות והן בדרג הקונסולרי. השגרירות המייצגת את קטר נמצאת בכווית.

== הערות שוליים ==
ג'יימס פלין

ג'יימס רוברט פלין (באנגלית: James Robert Flynn; 28 באפריל 1934 – 11 בדצמבר 2020) היה פילוסוף ופסיכולוג חוקר אינטליגנציה אמריקאי, פרופסור למדעי המדינה באוניברסיטת אוטגו בדנידין, ניו זילנד. היה ידוע בעיקר בזכות תגליתו בדבר הגידול ארוך הטווח של ציוני מנת משכל (IQ) ברחבי העולם, הנקראת על שמו אפקט פלין. גדל בוושינגטון די. סי., רכש את השכלתו באוניברסיטת שיקגו, והיגר לניו זילנד בשנת 1963.

== עבודתו ==
פלין כתב ספרים בתחומי מחקר מגוונים, שכללו חקר ודיון באידאולוגיות, פילוסופיה פוליטית, גזע, מעמד, אינטליגנציה ומנת משכל. ספריו שילבו פילוסופיה פוליטית ומוסרית עם פסיכולוגיה לבחינת בעיות כגון האם ניתן וראוי לדרג גזעים ומעמדות על פי מנת משכל. היה חבר מערכת במספר כתבי עת מדעיים בנושאי אינטליגנציה ופסיכולוגיה.

מאמרו מ-1999 סיכם חלק גדול ממחקרו בנושא הפער בין ציוני מנת משכל אצל אמריקאים ממוצא אירופי ואפריקאי, והניסיונות להסבירו באמצעות תורשה או סביבה. פלין פירש את הראיות, ובייחוד את תגליתו בדבר העלייה בציונים של "שחורים" ושל "לבנים" כאחת בעשרות השנים האחרונות, כעדות לעוצמתם של גורמים סביבתיים לפער.

נפטר ב-11 בדצמבר 2020.

== אפקט פלין ==

"אפקט פלין" הוא המונח שניתן לתגליתו של פלין על עלייה משמעותית וארוכת טווח באינטליגנציה בתוצאות מבחני אינטליגנציה שונים, שנמדדה בחלקים רבים של העולם.

== ביבליוגרפיה חלקית ==
<div style="direction: ltr;">
* 
* - Reviews the debate, as of 1980, about the research of Arthur Jensen and his critics.
* 
* 
* 
* 
* 
* 
* 
* 
* 
* 
* 
* 
* 
* 
* 
</div>

==קישורים חיצוניים==

==הערות שוליים==

קטגוריה:חוקרי אינטליגנציה
קטגוריה:פסיכולוגים אמריקאים
קטגוריה:פילוסופים אמריקאים
קטגוריה:בוגרי אוניברסיטת שיקגו
קטגוריה:אמריקאים שנולדו ב-1934
קטגוריה:אמריקאים שנפטרו ב-2020
כפר א-שיח' (מחוז)

מחוז כפר א-שיח (בערבית: محافظة كفر الشيخ) הוא אחד ממחוזות מצרים. בירת המחוז היא כפר א-שיח'.

== אוכלוסייה ==
בשנת 2015, כמות האוכלוסייה במחוז הוערכה ב-3,172,753 תושבים. רוב תושבי המחוז חיים באזורים כפריים. כ-2,441,246 תושבי המחוז גרים באזורים הללו לעומת 731,507 תושבים הגרים באזורים עירוניים.

== היסטוריה ==
מחוז כפר א-שיח' הוקם בשנת 1949, שמו הקודם היה "פאודיה" לכבוד המלך פואד הראשון, מלך מצרים. לאחר המהפכה ב-1952, ובעקבות שינוי השם של הכפר א-שיח', המחוז נקרא על שמה.

== גאוגרפיה ==
המחוז כולל 11 ערים וכפרים:
* אל-חמול
* בלתים
* ביאלה
* דסוק
* פווא
* כפר א-שיח'
* מטובס
* קאלין
* אל ריאד
* סידי סאלם

==קישורים חיצוניים==

* 

== הערות שוליים ==

קטגוריה:מצרים: מחוזות
בור מים (שיטת הדבקה בנוזקת סייבר)

"בור מים" היא שיטה להדבקת ארגונים בנוזקה. השיטה מתבססת על הערכה באשר לאתרי האינטרנט שאליהם חברי הקבוצה המותקפת (קבוצת היעד) נוהגים לגלוש. בדרך כלל, הנוזקה עצמה תוזרק אל הקורבן כאשר הוא גולש לאתר האינטרנט שבו משתמש התוקף ובהינתן שכתובת ה-IP שלו מתאימה לטווח הכתובות בהן מעוניין התוקף לפגוע. שיטה זו מאפשרת להזריק קוד גם לארגונים שיש להם מודעות גבוהה למניעת התקפות דיוג. 

שם השיטה – "בור מים" – מרמז לאסטרטגיה של חיות טרף גדולות ולפיה יש היגיון בלארוב לטרף ליד בור המים, כי לשם החיות יגיעו, במוקדם או במאוחר, כדי לרוות את צמאונן.

==שיטות התגוננות==
מכיוון שהדבקת האתר נעשית תוך ניצול חולשות בכלל וחולשות יום האפס בפרט, הן באתר האינטרנט והן בדפדפן של הקורבן, שיטת ההתגוננות העיקרית היא הקפדה על התקנת טלאי אבטחה באופן תדיר. גם מפעילי אתרי האינטרנט יכולים להילחם בתופעה באמצעות הקפדה על ניטור השירות אותו הם מספקים. ברם, אתרי אינטרנט כיום כוללים בדרך כלל תכנים של צדדים שלישיים ובהתאם לכך ההגנה שנותנות החברות שמספקות את דף האינטרנט היא בדרך כלל חלקית.

==דוגמאות==
===US Council on Foreign Relations===
במהלך דצמבר 2012, דף האינטרנט של המועצה ליחסי חוץ בארצות הברית הודבק בנוזקה באמצעות חולשת יום האפס בדפדפן אינטרנט אקספלורר של חברת מיקרוסופט. באירוע הזה הנוזקה הדביקה רק משתמשים שעושים שימוש באינטרנט אקספלורר כאשר שפת המחשב היא אנגלית, סינית, יפנית, קוריאנית או רוסית.

===מחלקת העבודה של ארצות הברית===
בתחילת 2013, זוהתה התקפה שניצלה את האתר של מחלקת העבודה של ארצות הברית כדי לאסוף נתוני משתמשים. הנוזקה פגעה רק במשתמשים שגלשו לאתרים בהקשר לטכנולוגיה גרעינית.

קטגוריה:סוגי התקפות קיברנטיות
דניאל קמלה

דניאל קמלה (באנגלית: Danielle Kamela; נולדה ב-18 במרץ 1988) היא מתאבקת אמריקאית. היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה ונסה בורן.
==החיים שלפני==

קמלה נולדה לאם סמואנית ואבא אמריקאי. את לימודיה קיימה באוניברסיטת אריזונה. לפני קריירת ההיאבקות שלה, שימשה כמעודדת של קבוצת ה-NBA פיניקס סאנס וקבוצת ה-NFL, אריזונה קרדינלס.

==קריירת היאבקות מקצועית==
===Knokx Pro Entertainment (2016)===

קמלה אומנה על ידי ריקישי וגנגרל בארגון Knokx Pro Entertainment. את הופעת הבכורה שלה ערכה ב-26 במרץ 2016 תחת השם דניאל.

===WWE===
====NXT (2016–2021)====

ב-12 באפריל 2016 נודע שקמלה חתמה על חוזה עם ה-WWE, שם נשלחה למתחם הפיתוח של ה-Performance Center באורלנדו, פלורידה.

את הקרב הטלוויזיוני הראשון שלה ערכה ב-5 באוקטובר בהפסד לפייטון רויס. ב-19 באוקטובר התאבקה נגד ניקי קרוס והפסידה לה, אך לאחר הקרב קרוס תקפה את קמלה והחלטת השופט הייתה להפוך את תוצאת הקרב ולזכות את קמלה כמנצחת של הקרב.

ב-28 ביוני קמלה התחרתה תחת שם הבמה החדש שלה ונסה בורן, בקרב העפלה לטורניר הנשים לזכר מאי יאנג, שבו ניצחה את ג'יימי האשי. ב-13 ביולי היא הודחה כבר בסיבוב הראשון של הטורניר על ידי סרינה דיב. ב-27 בספטמבר הפסידה לליב מורגן. ב-21 בפברואר 2018 הפסידה בורן לניקי קרוס. חודש לאחר מכן, בורן נוצחה על ידי קיירי סיין. ב-9 במאי בורן נוצחה על ידי דקוטה קאי, לאחר הקרב הותקפה על ידי אלופת הנשים של NXT, שיינה בייזלר. ב-11 ביולי הפסידה בורן לקיירי סיין. ב-8 באוגוסט הפסידה בורן לטיינרה קונטי בקרב העפלה לטורניר הנשים לזכר מאי יאנג. ב-26 בספטמבר, בורן הפסידה לאלופת הנשים של NXT, קיירי סיין, בקרב שאינו היה על התואר. ב-28 בנובמבר, קמלה נוצחה על ידי מיה יים. ב-27 בפברואר, בורן חברה לשורות אלייה וביחד הן גברו על טיינרה קונטי וזאיה לי. ב-27 במרץ, בורן ואלייה התחרו נגד קייסי קטנזארו ולייסי ליין בקרב שהסתיים ללא הכרעה. ב-24 באפריל, בורן ואלייה הפסידו לקנדיס לאריי וקייסי קטנזארו. ב-15 במאי, בורן ניצחה את ג'סי. ב-27 בנובמבר, בורן הפסידה לזאיה לי.

==קישורים חיצוניים==
* 

==הערות שוליים==

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקי ה-NXT
קטגוריה:בוגרות אוניברסיטת אריזונה
קטגוריה:בוגרי אוניברסיטת אריזונה
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
השיר על העם היהודי שנהרג

השיר על העם היהודי שנהרג (במקור ביידיש: דאָס ליד פֿונעם אויסגעהרגעטן ײִדישן פֿאָלק) הוא פואמת קינה ביידיש על השואה שכתב המשורר היהודי-פולני יצחק קצנלסון. את הפואמה החל קצנלסון לכתוב ב-3 באוקטובר 1943, בעת שהיה אסור יחד עם בנו צבי במחנה הריכוז ויטֵל שבצרפת, והוא השלים אותה ב-18 בינואר 1944. ב-3 במאי 1944 הועברו קצנלסון ובנו למחנה ההשמדה אושוויץ, שם נרצחו.

בתום כתיבת הפואמה הטמין אותה קצנלסון בבקבוק שנקבר במחנה ויטל, והבקבוק הוצא ממחבואו בידי מרים נוביץ' עם שחרור המחנה על ידי בעלות הברית ב-12 בספטמבר 1944.

הפואמה פורסמה לראשונה ביידיש בשנת 1945 בפריז, בצירוף הערות של נתן עק. בשנת 1949 ראה אור תרגום לעברית מאת מנחם זלמן וולפובסקי. הפואמה תורגמה לשפות נוספות, ובהן איטלקית, פולנית, ספרדית, צרפתית, וגרמנית.

==תוכן הפואמה==

הפואמה כוללת 15 פרקים, המשקפים את ההיסטוריה של השואה. הפואמה רוויה בתחושותיו של משורר שאיבד את משפחתו, ובו בזמן מודע לחוסר האונים שלו.

==עיבודים==
בשנת 1952 הלחין ארטור גלברון את "שיר קינה על יהודי הגטו" לבריטון, על יסוד שלושה בתים מהפואמה "השיר על העם היהודי שנהרג".

בשנת 1957 הוצגה במוזיאון לאמנות חדשה בחיפה תערוכת רישומים של הצייר מאנה כץ על פי "השיר על העם היהודי שנהרג".

===רקוויאם: "השיר על העם היהודי שנהרג"===
עטיפת הדיסק
המלחינה הישראלית זלטה רזדולינה הלחינה יצירה סימפונית, רקוויאם, על פי הפואמה של יצחק קצנלסון "השיר על העם היהודי שנהרג". היצירה, בגרסתה האינסטרומנטלית באורך של כשעה, הוקלטה בצ'כיה בביצוע התזמורת הפילהרמונית של בירתה ההיסטורית של מוראביה אולומוץ בניצוחו של מאסטרו ויקטור פלדבריל מקנדה והופקה על גבי תקליטור. יצירה זו שודרה פעמים רבות בקול המוסיקה ובעוד כ-20 תחנות רדיו ברחבי העולם.

בשנת 2002 הזמין ארגון ICOR מניו יורק, העורך קונצרטים לזכר השואה, את זלטה רזדולינה לביצוע בכורה עולמי של הרקוויאם 'השיר על העם היהודי שנהרג'. הקונצרט בביצוע הפילהרמונית של ברוקלין עם זלטה בשירה בעברית והשחקן ההוליוודי פריץ וויבר בקריינות באנגלית התקיים בקתדרלת סנט ג'ון בפני קהל של 6,000 מאזינים והתקבל בהתלהבות על ידי הקהל.

==קישורים חיצוניים==
* [https://web.archive.org/web/20180506103833/http://www.oranim.ac.il/sites/heb/sites/shner/kacenelson/jew-song/pages/default.aspx השיר על העם היהודי שנהרג - קטעים], באתר של מכללת אורנים
* [http://archive.org/stream/nybc209800#page/n0/mode/1up דאס ליד וועגן ראדזינער; דאס ליד פונם אויסגעהרגעטן יידשן פאלק], בהוצאת הקיבוץ המאוחד 
* [http://archive.org/stream/nybc205280#page/n0/mode/1up דאס ליד פונם אויסגעהרגעטן יידשן פאלק] - המקור ביידיש עם תרגום לפולנית והערות מאת יז'י פיצובסקי

==הערות שוליים==

קטגוריה:פואמות
קטגוריה:שירים ביידיש
קטגוריה:שירת השואה
קטגוריה:שירי 1944
קטגוריה:שירים על השואה
קטגוריה:שירים שתורגמו לעברית
הצי השני של ארצות הברית

הלוגו הקודם של הצי
הצי השני של ארצות הברית (באנגלית: United States Second Fleet) הוא יחידה מבצעית של צי ארצות הברית. תחומי אחריות הצי כוללים את אזור צפון-מערב האוקיינוס האטלנטי, החוף המזרחי של ארצות הברית ואזור הקוטב הצפוני. 

==היסטוריה==
הצי השני הוקם במסגרת הארגון מחדש של הצי האמריקני לאחר מלחמת העולם השנייה. משימתו העיקרית הייתה תמיכה בפעילות נאט"ו ובפעילות הצי השישי. במהלך משבר הטילים בקובה ב-1962 מימש הצי השני את ההחלטה על הטלת סגר ימי על קובה. במבצע זעם דחוף ב-1983 פיקד מפקד הצי השני ג'וזף מטקלאף על כוח המשימה המיוחד שריכז תחתיו את כלל הכוחות הצבאיים שנטלו חלק במבצע. הצי השני השתתף בפעילות מלחמתית גם במלחמת המפרץ ובמלחמת עיראק. כוחות הצי השתתפו בפעילות הומניטרית בעקבות הוריקן קתרינה והוריקן אייק. בעקבות ירידת כוחה של ברית המועצות ורוסיה הופחתו כוחות הצי עד שהוא פורק ב-2011.

במאי 2018 הוכרז על הקמתו מחדש של הצי השני במסגרת הערכות ארצות הברית ונאט"ו על רקע התעצמות רוסיה. הצי יפעל תחת פיקוד כוחות הצי ואזורי תחום אחריותו יהיו דומים לבעבר. השקת הצי המחודש התקיימה ב-24 באוגוסט 2018 במתכונת של מטה מצומצם, כשלמפקדו הראשון מונה תת-אדמירל אנדרו לואיס. בפברואר 2019 יצאה לדרך משימת פיקוד ושליטה ראשונה על כוח ימי בניהול הצי, על פיקודה של נושאת המטוסים אברהם לינקולן (CVN-72). בסוף 2019 הכריז הצי על מוכנות מבצעית מלאה.

==קישורים חיצוניים==
*[https://web.archive.org/web/20181022193529/https://www.public.navy.mil/usff/c2f/Pages/default.aspx אתר הצי השני]

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יחידות צי ארצות הברית
אליזבת אלכסנדרינה, דוכסית מקלנבורג-שוורין

אליזבת אלכסנדרינה, דוכסית מקלנבורג-שוורין (בגרמנית: Elisabeth Alexandrine von Mecklenburg-Schwerin; 10 באוגוסט 1869 - 3 בספטמבר 1955), הייתה אשתו של פרידריך אוגוסט השני, הדוכס הגדול של אולדנבורג.

== ביוגרפיה ==
אליזבת אלכסנדרינה נולדה ב-10 באוגוסט 1869 בשוורין שהשתייכה לדוכסות הגדולה של מקלנבורג-שוורין, לפרידריך פרנץ השני, הדוכס הגדול של מקלנבורג-שוורין ומריה, נסיכת שוורצבורג-רודולשטדט, בתם של אדולף, נסיך שוורצבורג-רודולשטדט ומתילדה, נסיכת שנבורג-ולדנבורג. אליזבת אלכסנדרינה הייתה אחותו של היינריך, דוכס מקלנבורג-שוורין, בעלה של וילהלמינה, מלכת הולנד, ואחותם למחצה של פרידריך פרנץ השלישי, הדוכס הגדול של מקלנבורג-שוורין ומריה, דוכסית מקלנבורג-שוורין, אשתו של ולדימיר אלכסנדרוביץ', הנסיך הגדול של רוסיה.

ב-24 באוקטובר 1896 התחתנה אליזבת אלכסנדרינה עם פרידריך אוגוסט השני, הדוכס הגדול של אולדנבורג, ממנו נולדו לה 5 ילדים. ב-11 בנובמבר 1918 התפטר בעלה פרידריך אוגוסט מתפקידו, בעקבות המהפכה הגרמנית והתבוסה במלחמת העולם הראשונה. לאחר התפטרותו מהשלטון חיו בני הזוג באולדנבורג כאדם פרטי, ואף אושרה להם קצבה שנתית בסך 150,000 מארק מממשלת המדינה החופשית אולדנבורג. בשנת 1931 מת בעלה פרידריך אוגוסט השני, הדוכס הגדול של אולדנבורג, ובשנת 1937 היא הופיעה בחתונת אחייניתה יוליאנה, נסיכת אורנז' עם ברנהרד, נסיך ליפה-ביסטרפלד. ב-3 בספטמבר 1955 מתה אליזבת אלכסנדרינה בטירת שאומבורג.

==משפחתה==
ב-24 באוקטובר 1896 התחתנה אליזבת אלכסנדרינה עם פרידריך אוגוסט השני, הדוכס הגדול של אולדנבורג, ממנו נולדו לה 5 ילדים:
* ניקולאוס, נסיך הכתר של אולדנבורג (1897–1970)
* פרידריך אוגוסט, דוכס אולדנבורג (1900)
* אלכסנדרינה, דוכסית אולדנבורג (1900)
* אינגבורג אליקס, דוכסית אולדנבורג (1901–1996), התחתנה עם שטפן, נסיך שאומבורג-ליפה
* אלטבורג, דוכסית אולדנבורג (1903–2001), התחתנה עם יוזיאס, נסיך הכתר של ולדק ופירמונט

== אילן יוחסין ==

==קישורים חיצוניים==

קטגוריה:דוכסיות גרמניות
קטגוריה:גרמניות שנולדו ב-1869
קטגוריה:גרמנים שנולדו ב-1869
קטגוריה:נפטרות ב-1955
ברטולדו די ג'ובאני

ברטולדו די ג'ובאני (באיטלקית: Bertoldo di Giovanni, אחרי 1420 - 28 בדצמבר 1491, בפוג'יו א-קאיאנו שליד פירנצה, איטליה) היה פסל איטלקי שהתמחה ביצירות קטנות. היה תלמידו של דונטלו ומורהו של מיכלאנג'לו.

==חייו==
סצנת קרב (1480)
בנעוריו היה ברטולדו תלמידו ושימש כשוליתו של דונטלו, אחד מגדולי הפסלים האיטלקים של תקופת הרנסאנס. לאחר מות דונטלו, ברטולדו קיבל את האחריות לסיים תבליטים על שני דוכנים (pulpito) בבזיליקת סן לורנצו שדונטלו הותיר בלתי גמורים. ברטולדו פיתח סוג חדש של פסלי ברונזה קטנים למטרות אספנות, והתמחה גם בייצור מדליונים. אחת מיצירותיו הידועות של ברטולדו היא תבליט ברונזה של קרב (ראו צילום להלן) שבוצע עבור לורנצו דה מדיצ'י, אז מנהיגה של פירנצה. היצירה נעשתה בהשראת סרקופג יווני-רומי שנמצא בפיזה.

סוג זה של פיסול התאים מאוד ללורנצו שהעדיף להשקיע באוספיו הפרטיים מאשר, כמו אבותיו, בפרויקטים ציבוריים גדולים. לקראת שנות ערוב ימיו של ברטולדו העביר לורנצו את רוב אוספיו, כולל יצירות אומנות עתיקות, אל גן מדיצ'י ליד מנזר סן מרקו, ופתח את הגן בפני אומנים לצורך הנאה ולימוד. לורנצו מינה את ברטולדו כאוצר העתיקות שם אך משימתו העיקרית הייתה לחנך דור חדש של אומנים מצוינים ולהיעזר לשם כך באוסף האומנות שבגן.

ג'ורג'ו וזארי (היסטוריון אומנות הרנסאנס) כותב בספרו חיי הציירים, הפסלים והאדריכלים הדגולים ביותר שלורנצו ביקש מדומניקו גירלנדיו לשלוח לו מתלמידיו המצטיינים בפיסול כדי שיוכלו להתאמן בגנו. גירלנדיו שלח, בין השאר, את מיכלאנג'לו בן ה-15 שלאור כישרונו הרב נשאר ללמוד שם ואף לגור בבית הדוכס כ-4 שנים. אחת מיצירותיו הראשונות של מיכלאנג'לו, תבליט של קרב בין לפיטים וקנטאורים, הושפע מתבליט סצנת הקרב של ברטולדו.

בערוב ימיו חי ברטולדו בווילה פוג'ו א קאיאנו של משפחת מדיצ'י שליד פירנצה, ושם מת ב-28 בדצמבר 1491.

<gallery>
תמונה:Bertoldo di giovanni, medaglia di federico III imperatore, 1469, 01.JPG|מדליה של הקיסר פרדריק ה-3 (1469) - צד קדמי
תמונה:Bertoldo di giovanni, medaglia di federico III imperatore, 1469, 02.JPG|מדליה של הקיסר פרדריק ה-3 (1469) - צד אחורי
תמונה:Bertoldo di giovanni, medaglia per il sultano mehmet II, 1480, recto 0.JPG|מדליה של מהמט השני (1480) - צד קדמי
תמונה:Bertoldo di giovanni, trionfo del sultano mehmet II, 1481 ca.JPG|מדליה של מהמט השני (1480) - צד אחורי - מרס חוטף את יוון, טרבזון, ואסיה
</gallery>

== קישורים חיצוניים ==

* 

== הערות שוליים ==

קטגוריה:הרנסאנס
קטגוריה:פסלים מתקופת הרנסאנס
קטגוריה:פירנצה: אישים
קטגוריה:חיי הציירים, הפסלים והאדריכלים הדגולים ביותר
קטגוריה:פסלים איטלקים במאה ה-15
קטגוריה:ילידי 1435
קטגוריה:נפטרים ב-1491
יחסי ישראל–מונקו

יחסי ישראל–מונקו הם היחסים הדיפלומטיים שבין מדינת ישראל לבין נסיכות מונקו.

== ייצוג ==
* ישראל אינה מיוצגת במונקו, הן בדרג השגרירות והן בדרג הקונסולרי.
* מונקו אינה מיוצגת בישראל, הן בדרג השגרירות והן בדרג הקונסולרי. השגרירות המייצגת את מונקו נמצאת בצרפת.

== סקירה כללית ==
היחסים הדיפלומטיים בין המדינות כוננו בשנת 1964.

בשנת 2012, ישראל ייצאה למונקו סחורה בשווי אלף דולר אמריקאי והיא כללה התקנים אורתופדיים.

==קישורים חיצוניים==

== הערות שוליים ==
ג'פרסון לרמה

ג'פרסון אנדרס לרמה סוליס (בספרדית: Jefferson Andrés Lerma Solís; נולד ב-25 באוקטובר 1994) הוא כדורגלן קולומביאני, המשחק בתפקיד הקשר האחורי ולעיתים המגן הימני בקריסטל פאלאס ובנבחרת קולומביה.

==קריירת מועדונים==
===אתלטיקו וילה===
לרמה ערך את הבכורה הרשמית שלו במדי אתלטיקו וילה במגרשה הביתי, גיירמו פלסס אלסיד, ב-30 במרץ 2013 במשחק מול מיונאריוס. במהלך כל העונה רשם 26 הופעות. את שערו הראשון כבר בטורניר האפרטורה של 2014, כאשר וילה שיחקה מול פורטלסה ולרמה כבר את שערה ה-1,000 של וילה בהיסטוריה של הליגה המקצוענית וכן הוסיף שער נוסף במהלך המשחק. הבסזך הכל שיחק 93 משחקים בכל המסגרות במדי וילה וכבש שבעה שערים.

===לבאנטה===
בתחילת עונת 2015/16 עבר בהשאלה ללבאנטה הספרדית. בחוזהו הוכנס סעיף שאם הוא ישחק למעלה מ-25 משחקים, לבאנטה תהיה רשאית לרכוש את כרטיסו תמורת 900,000 אירו. ב-30 באוגוסט 2015 ערך כמחליף את הבכורה שלו מול לאס פאלמס ובמחזור הרביעי שיחק לראשונה בהרכב הפותח במשחק מול ברצלונה. ב-7 בדצמבר רשם את שער הבכורה שלו בתיקו 1-1 מול אספניול. ב-21 במאי 2017 השיג ביחד עם קבוצתו את אליפות הליגה השנייה לאחר שסיימו בתיקו 0-0 מול טנריפה.

===בורנמות'===
ב-7 באוגוסט 2018 חתם לרמה בבורנמות' מהפרמייר ליג, תמורת 25 מיליון ליש"ט.
ב-1 בספטמבר ערך את הופעתו הבכורה בהפסד 2-0 לצ'לסי. ב-10 בנובמבר 2018 הבקיע את שערו הראשון בהפסד 2-1 לניוקאסל יונייטד.

===קריסטל פאלאס===
ב-8 ביוני 2023 חתם לרמה לשלוש שנים בקריסטל פאלאס.

==קריירה בין-לאומית==
===נבחרת עד גיל 23===
הוא שיחק עם קולומביה באולימפיאדת ריו ששובצה בבית אחד עם ניגריה, יפן ושוודיה. היא העפילה לרבע הגמר אך הודחה על ידי המארחת, ברזיל. לרמה שיחק את כל ארבעת המשחקים ולא כבש.

===נבחרת בוגרת===
ב-10 בנובמבר 2017 ערך את הופעת הבכורה שלו כשהחליף את סטפן מדינה בדקה ה-82 במשחק ההפסד ל, משחק הכנה לקראת המונדיאל. הוא זומן לסגל הסופי של קולומביה ללמונדיאל וערך את הבכורה בהפסד ל 1-2 ב-19 ביוני. שיחק בכל ארבעת המשחקים של הנבחרת בטורניר, עד שהודחה בשלב שמינית הגמר לאחר הפסד בדו-קרב פנדלים מול .

==תארים והישגים==
* אליפות הליגה הספרדית השנייה עם לבאנטה (2016/17)

== קישורים חיצוניים ==

==הערות שוליים==

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני אתלטיקו וילה
קטגוריה:כדורגלני לבאנטה
קטגוריה:כדורגלני בורנמות'
קטגוריה:כדורגלני קריסטל פאלאס
קטגוריה:כדורגלני נבחרת קולומביה
קטגוריה:כדורגלנים קולומביאנים באולימפיאדת ריו דה ז'ניירו (2016)
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2024
קטגוריה:ספורטאים זרים בספרד
קטגוריה:ספורטאים זרים באנגליה
קטגוריה:קולומביאנים שנולדו ב-1994
גאיוס ולריוס פלאקוס

גאיוס ולריוס פלאקוס (בלטינית: Gaius Valerius Flaccus; מת בסביבות 90 לספירה) היה משורר רומי מהמאה ה-1, שפרח ב"עידן הכסף" תחת השושלת הפלאבית, וכתב "ארגונאוטיקה" (Argonautica) בלטינית, החבה את חובה לארגונאוטיקה המפורסמת יותר של אפולוניוס מרודוס.

== חייו ==
האזכור המקובל היחיד של גאיוס ולריוס פלאקוס על ידי בני זמנו, מופיע אצל קווינטיליאנוס, שמתאבל על מותו לאחרונה של "ולריוס פלאקוס" כאבדה גדולה; מאחר שחיבורו של קווינטיליאנוס נשלם בסביבות 90 לספירה, פרט זה מציב בדרך כלל תאריך סף למותו של פלאקוס. עם זאת, חוקרים מציבים לאחרונה תאריך אלטרנטיבי של סביבות שנת 95, אך לכל היותר לפני מותו של דומיטיאנוס בשנת 96.

אזכור שנוי במחלוקת של משורר בשם "ולריוס פלאקוס" נמצא אצל מרטיאליס, המתייחס אל איש יליד פדובה. חתימה בכתב היד של ספריית הוותיקן מוסיפה את השם Setinus Balbus, שם שמצביע על כך שבעליו היה יליד סטיה בלאטיום, אולם אין זה ברור אם כיתוב זה מתייחס ל"ולריוס פלאקוס" או למישהו אחר. הקשר של "ולריוס פלאקוס" זה לגאיוס ולריוס פלאקוס שנוי במחלוקת בשל ההנחה שמרטיאליס התייחס למצוקתו הכלכלית של החבר, ושגאיוס ולריוס פלאקוס היה חבר בקולגיום של החמישה עשר ולכן ככל הנראה היה אמיד.

== כתביו ==
חיבורו היחיד ששרד של גאיוס ולריוס פלאקוס, האגרונאוטיקה, הוקדש לאספסיאנוס ביציאתו לבריטניה. הוא נכתב בזמן המצור, או מעט לאחר כיבוש ירושלים על ידי טיטוס בשנת 70 לספירה. מאחר שישנה התייחסות להתפרצותו של וזוב בשנת 79, נראה שכתיבתו העסיקה אותו במשך הרבה זמן. האגרונאוטיקה היא שירה אפית שככל הנראה יועדה להתכנס בשמונה ספרים, הכתובה בהקסמטר דקטילי מסורתי, המספר על מסע חיפושו של יאסון אחר גיזת הזהב.

האגרונאוטיקה אבדה עד שנת 1411, כאשר ארבעה וחצי הכרכים הראשונים נמצאו בסנט גאל בשנת 1417 ופורסמו בבולוניה בשנת 1474.

הטקסט כפי ששרד נמצא במצב גרוע מאד; הוא מסתיים בכזו פתאומיות עם בקשתה של מדיאה להתלוות אל יאסון במסעו הביתה, שרוב החוקרים המודרניים משערים שהוא מעולם לא הושלם. זהו חיקוי חופשי ובחלקיו תרגום של האגרונאוטיקה של אפולוניוס מרודוס. על הנושא המוכר כבר נכתב קודם לכן בשירה הלטינית בגרסה הפופולרית של וארו אטאקינוס . מטרת היצירה תוארה כגלוריפיקציה של הישגיו של אספסיאנוס בהבטחת השלטון הרומי בבריטניה ופתיחת האוקיינוס לשיט (כפי שהים השחור נפתח על ידי הארגו ).

ולריוס פלאקוס מאזכר בפואמה את כיבוש ירושלים על ידי טיטוס ומשתמש בשם "אידומיאה" (אדום) לציון ארץ יהודה. ייתכן שהמשפט על השלכת הלפידים רומז על שריפת בית המקדש על ידי טיטוס.

== בתרבות הפופולרית ==
גאיוס ולריוס פלאקוס מופיע כדמות חוזרת בסדרת הספרים לילדים "The Roman Mysteries" מאת קרוליין לורנס . בעיבודים הטלוויזיוניים , הדמות משוחקת על ידי השחקן הבריטי בן לויד-היוז .

==קישורים חיצוניים==
* [http://www.perseus.tufts.edu/hopper/text?doc=Perseus:text:2007.01.0058 C. Valerius Flaccus, Argonautica] 
* [http://www.theoi.com/Text/ValeriusFlaccus1.html Valerius Flaccus, Argonautica] 
* 

==הערות שוליים==

קטגוריה:משוררים רומאים
קטגוריה:ילידי 45
קטגוריה:נפטרים ב-95
ניקולאוס, נסיך הכתר של אולדנבורג

ניקולאוס, נסיך הכתר של אולדנבורג (בגרמנית: Nikolaus von Oldenburg; 10 באוגוסט 1897 – 3 באפריל 1970) היה נסיך הכתר של הדוכסות הגדולה של אולדנבורג.

==ביוגרפיה==
ניקולאוס נולד ב-10 באוגוסט 1897 באולדנבורג, לפרידריך אוגוסט, נסיך הכתר של אולדנבורג ולאליזבת אלכסנדרינה, דוכסית מקלנבורג-שוורין, בתם של פרידריך פרנץ השני, הדוכס הגדול של מקלנבורג-שוורין ומריה, נסיכת שוורצבורג-רודולשטדט.

בשנת 1900 מת סבו פטר השני, הדוכס הגדול של אולדנבורג, ואביו פרידריך אוגוסט השני, הדוכס הגדול של אולדנבורג עלה לשלטון במקומו. במהלך מלחמת העולם הראשונה התגייס ניקולאוס לצבא האימפריה הגרמנית, והצטרף לרגימנט הדראגונים ה-19 (אולדנבורג). ב-11 בנובמבר 1918 התפטר אביו פרידריך אוגוסט מתפקידו, בעקבות המהפכה הגרמנית והתבוסה במלחמת העולם הראשונה, ולאחר התפטרותו מהשלטון חיה המשפחה באולדנבורג. 

ב-26 באוקטובר 1921 התחתן ניקולאוס עם הלנה, נסיכת ולדק ופירמונט, בתם של פרידריך, נסיך ולדק ופירמונט ובטילדיס, נסיכת שאומבורג-ליפה, ממנה נולדו לו 9 ילדים. בשנת 1931 מת אביו, וניקולאוס הפך לראש בית אולדנבורג, ובשנת 1937 הוא היה נוכח בחתונת בת דודו יוליאנה, נסיכת אורנז' עם ברנהרד, נסיך ליפה-ביסטרפלד. ניקולאוס היה חבר המפלגה הנאצית וחבר SA, ואף שימש כמיור במילואים בוורמאכט. בשנת 1948 מתה אשתו הלנה, וב-20 בספטמבר 1950 התחתן פרידריך אוגוסט עם אן-מארי פון שוצבאר המכונה מילשלינג, אך לא היו לו ילדים ממנה. ב-3 באפריל 1970 מת ניקולאוס בראסטדה, ובנו אנטון גינטר, דוכס אולדנבורג ירש את תאריו.

==משפחתו==
ב-26 באוקטובר 1921 התחתן ניקולאוס עם הלנה, נסיכת ולדק ופירמונט, בתם של פרידריך, נסיך ולדק ופירמונט ובטילדיס, נסיכת שאומבורג-ליפה, ממנה נולדו לו תשעה ילדים:
* אנטון גינטר, דוכס אולדנבורג (1923–2014)
* ריקסה, דוכסית אולדנבורג (1924–1939)
* פטר, דוכס אולדנבורג (1926–2016)
* איליקה, דוכסית אולדנבורג (1928–2016), התחתנה עם אמיך, נסיך ליינינגן השביעי
* אגילמאר, דוכס אולדנבורג (1934–2013)
* פרידריך אוגוסט, דוכס אולדנבורג (1936–2017), התחתן עם מארי ססיל, נסיכת פרוסיה
* אלטבורג, דוכסית אולדנבורג (נולד ב-1938)
* הונו, דוכס אולדנבורג (נולד ב-1940)
* יוהאן, דוכס אולדנבורג (נולד ב-1940)

== אילן יוחסין ==

==קישורים חיצוניים==

קטגוריה:נסיכים גרמנים
קטגוריה:בית אולדנבורג
קטגוריה:גרמנים שנולדו ב-1897
קטגוריה:גרמנים שנפטרו ב-1970
הר ויליאם בות'

הר ויליאם בות (באנגלית: Mount William Booth) הוא הר ברכס רם בהרי הרוקי הקנדיים, בפרובינציית אלברטה שבקנדה. גובהו של הרכס 2,730 מטרים מעל פני הים, והוא מתנשא 795 מטרים מעל סביבתו. ההר הוא ההר ה-92 בהתנשאותו באלברטה.

ההר נקרא על שם ויליאם בות', מייסד צבא הישע. שמו של ההר בפי האומות הראשונות היה "הר האינדיאני הישן".

== קישורים חיצוניים ==

* [https://bivouac.com/MtnPg.asp?MtnId=2878 הר ויליאם בות'] באתר אנציקלופדיית ההרים הקנדית
* [https://peakvisor.com/peak/mount-william-booth.html הר ויליאם בות'] באתר peakvisor
* [http://www.summitsearch.org/places/mount-william-booth הר ויליאם בות'] באתר summitsearch
* [http://www.peakbagger.com/peak.aspx?pid=-62502 הר ויליאם בות'] באתר peakbagger
* [http://www.peakfinder.com/peaks/1530 הר ויליאם בות', וההיסטוריה של ויליאם בות'] באתר peakfinder
* [https://mapcarta.com/24512104 תצלום לוויין של הר ויליאם בות']
* [https://www.mountain-forecast.com/peaks/Mount-William-Booth תחזית מזג אוויר להר ויליאם בות'] לפי גבהים

==הערות שוליים==

ויליאם
קטגוריה:אלברטה: הרים
עמוד הברזל של דלהי

עמוד הברזל של דלהי הוא עמוד בגובה 7 מטרים שהוקם לכבוד האל וישנו, ממוקם במתחם קוטוב שבדלהי הודו. העמוד זכה לפרסום בעולם בשל תרכובתו המיוחדת שמונעת ממנו להחליד.

העמוד עשוי פריט טהור, מצב גבישי של פלדה דלה מאוד בפחמן.

המבנה הגבישי האחיד (פאזה אלפא של ברזל-פחמן) מונע התחמצנות.

ארכאולוגים ומטלורגים רבים בחנו אותו בשל עמידתו הגבוהה בפני חלודה וקורוזיה, והוא תואר כ"עדות ליכולת ולכישורים של נפחי הברזל הקדומים של הודו". העמוד מצופה בשכבה דקה ואחידה של תרכובת מיוחדת של ברזל, חמצן וזרחן שמקנים לו עמידות כנגד מזג האוויר החם והלח של הודו. משקלו המוערך הוא יותר מ-6,000 קילוגרמים, מעריכים כי אחד משליטי ממלכת גופטה הוא שהורה על הקמתו.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:דלהי
קטגוריה:עמודי הנצחה
פייר לה מיר

פייר לה מיר (בצרפתית: Pierre La Mure; 15 ביוני 1909 – 28 בדצמבר 1976) היה סופר צרפתי-אמריקאי, שנודע כמחברם של רומנים ביוגרפיים.

==ביוגרפיה==
פייר לה מיר נולד בשנת 1909 בעיר ניס שבדרום צרפת. למד משפטים באוניברסיטה באקס-אן-פרובאנס ובסורבון של פריז. עד מלחמת העולם השנייה חי בצרפת, ואז היגר לארצות הברית.

לה מיר חיבר מגוון רומנים ביוגרפיים שזכו לפרסום ניכר ותורגמו לשפות רבות. ספרו הראשון, "מלך הלילה" (1937), עסק בחייו של איל ההון האמריקאי ג'ון ד. רוקפלר. ספרו "מולן רוז'" (Moulin Rouge), על חייו של הצייר הצרפתי אנרי דה טולוז-לוטרק, היה הצלחתו הגדולה הראשונה, והוא עובד ב-1952 לסרט אמריקאי בבימויו של ג'ון יוסטון, שזכה בשני פרסי אוסקר. עוד מספריו הידועים: "מעבר לתשוקה", על חייו של המלחין היהודי-גרמני פליקס מנדלסון-ברתולדי, ו"אור הירח" (1962), על המלחין הצרפתי קלוד דביסי.

פייר לה מיר נפטר בשנת 1976 בקליפורניה, בגיל 67.

==מבחר מספריו==
* Pierre La Mure, The Moulin Rouge: A Novel Based on the Life of Henri De Toulouse-Lautrec, New York: Random House, 1950.
** תרגום עברי: פיר לא-מור, מולין רוג: נובלה מבוססת על חייו של אנרי דה טולוז-לוטרק, תרגם מאנגלית: אריה ענבי, תל אביב: אנקור, 1953. (מהדורה ב: תשי"ד)
* Pierre La Mure, Beyond Desire: A Novel Based on the life of Felix and Cecile Mendelssohn, New York: Random House, 1955.
** תרגום עברי: פייר לה-מור, מעבר לתשוקה: רומן, עברית: שרה רזי, תל אביב: עירית, תשי"ט.
* Pierre La Mure, Clair de Lune: A Novel about Claude Debussy, New York: Random House, 1962.
** תרגום עברי: פייר לה-מור, אור הירח: סיפור חייו של קלוד דביוסי: רומן, עברית: ג. אריוך, תל אביב: מ. מזרחי ("מועדון הספר הטוב"), 1964.
* פיאר לה מיר, סייגון קוראת, עברית: א. הלפרין, תל אביב: ספרי תמר ("מסתורין"), תשכ"ז 1967. (רומן על רקע מלחמת וייטנאם)
* Pierre La Mure, Private Life of Mona Lisa, London: Collins, 1976.

==קישורים חיצוניים==

* 

==הערות שוליים==

קטגוריה:סופרים צרפתים
קטגוריה:סופרים אמריקאים
קטגוריה:מהגרים מצרפת לארצות הברית
קטגוריה:צרפתים שנולדו ב-1899
קטגוריה:אמריקאים שנפטרו ב-1976
קטגוריה:צרפתים שנפטרו ב-1976
אחמד חסן מחג'וב

אחמד חסן מחג'וב (בערבית: أحمد حسن محجوب; נולד ב-5 במרץ 1993; ידוע בכינויו קוקה) הוא כדורגלן מצרי המשחק באלניהספור בעמדת החלוץ.

==קריירת מועדונים==
קוקה התחיל את הקריירה שלו במחלקת הנוער של אל-אהלי. בדצמבר הצטרף למחלקת הנוער של ריו אבה מליגת העל הפורטוגזית.

ב-9 בספטמבר 2012 ערך את הופעת הבכורה שלו בקבוצה הבוגרת במשחק הליגה נגד פאסוס די פריירה. בעונת כבש 12 שערים והיה מלך שערי הקבוצה באותו עונה.

ב-26 באוגוסט 2015 קוקה חתם לחמש שנים בבראגה. ב-22 באוקטובר 2015 הבקיע את שער הבכורה שלו בקבוצה בניצחון 2-3 נגד אולימפיק מרסיי. את השער הקדיש לאביו שנפטר יום לפני כן. באותה עונה זכה עם הקבוצה בגביע הפורטוגלי.

באוגוסט הושאל לאולימפיאקוס מליגת העל היוונית.

ב-29 בפברואר 2020, קוקה הושאל בשנית לאולימפיאקוס עד לסיום העונה, עם אופציה לרכישה בסוף העונה תמורת 2.5 מיליון אירו. ב-21 באוגוסט 2020 חתם באופן קבוע בקבוצה וחתם לשלוש שנים.

==קריירה בינלאומית==
קוקה שיחק בצעירותו בכל הנבחרות הצעירות של מצרים וזכה עם נבחרת הנוער באליפות אפריקה בכדורגל עד גיל 20 והשתתף עימה בגביע העולם בכדורגל עד גיל 20 בשנת .

ב-14 באוגוסט 2013 קוקה ערך את הופעת הבכורה שלו בנבחרת מצרים בניצחון 0-3 נגד , בו גם כבש את שער הבכורה שלו בנבחרת.

נכלל בסגל נבחרת מצרים לטורניר גביע אפריקה לאומות 2023.

==תארים==
; בראגה
*הגביע הפורטוגלי: 

;אולימפיאקוס
*אליפות יוון: 

; נבחרת מצרים
*אליפות אפריקה בכדורגל עד גיל 20: 

==קישורים חיצוניים==

== הערות שוליים ==

קטגוריה:כדורגלנים מצרים
קטגוריה:חלוצי כדורגל מצרים
קטגוריה:כדורגלני ריו אבה
קטגוריה:כדורגלני ספורטינג בראגה
קטגוריה:כדורגלני אולימפיאקוס
קטגוריה:כדורגלני קוניאספור
קטגוריה:כדורגלני אלניהספור
קטגוריה:כדורגלני נבחרת מצרים
קטגוריה:קהיר: כדורגלנים
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2023
קטגוריה:מצרים שנולדו ב-1993
אנסבך (עיר)

אנסבך (בגרמנית: ) היא עיר במדינת בוואריה שבגרמניה המהווה עיר הבירה של אזור מרכז פרנקוניה. אנסבך ממוקמת 40 קילומטרים מדרום־מערב לנירנברג ו-140 קילומטרים מצפון למינכן. בשנת 2016 העיר מנתה אוכלוסייה של 41,532.

== היסטוריה ==

במלחמת העולם השנייה היו בעיר בסיסים של לופטוואפה והוורמאכט. ב-18 אפריל 1945 הגיע הקורפוס ה-21 לאנסבך. רוברט לימפרט, סטודנט בן 19 ניסה לפעול לכניעת העיר ללא קרב לאמריקאים, וחתך את חוטי הטלפון שחיברו את מפקדת העיר למטה הוורמאכט - הוא נתפס ונידון למוות. <ref></ref>

== ראו גם ==

* הפיגוע באנסבך

==קישורים חיצוניים==

* 
* 
* 

==הערות שוליים==

קטגוריה:בוואריה: ערים
פורד טרנזיט בס

פורד טרנזיט בס (באנגלית: Ford Transit Bus) הוא אוטובוס מתוצרת יצרנית כלי הרכב פורד אשר יוצר בין השנים 1936–1947.

לאחר מלחמת העולם השנייה דגמי "פורד טרנזיט בס" היו האוטובוס האוניברסלי ששווקו על ידי "פורד".

שלדת הרכב יוצרה על ידי חברת "Union City Body Company" שמקום משובה היה ב-"Union City, Indiana" באינדיאנה.

בין השנים 1941–1943, יוצאו דגמי "פורד טרנזיט בס" לקנדה, שלדת דגמי "פורד טרנזיט בס" יוצרו בקנדה על ידי "Brantford Coach & Body" בוינדזור (אונטריו).

==תצורות==
* מנוע קדמי - יוצר בין השנים 1936–1939, יוצרו יותר מ-1,000 יחידות
* מנוע אחורי - יוצר בין השנים 1939–1947, יוצרו 12,500 יחידות (2 דלתות כניסה, 27 מושבים)

==דגמים==
* מודל 70
* מודל 81-B
* מודל 91-B

== תמונות ==
<gallery mode="packed" heights="130">
קובץ:1937 Ford Transit Bus in Seattle, when new.jpg | "פורד טרנזיט בס", שנת 1937
קובץ:Burlington Transit Lines 2384, a 1947 Ford Transit Bus, in 1968.jpg | "פורד טרנזיט בס", שנת 1947
קובץ:Montebello Municipal Bus Lines 17 at IRM, repainted as West Towns 343 (2015).jpg | "פורד טרנזיט בס"
</gallery>

==ראו גם==
* פורד
* פורד סדרת R
* פורד טרנזיט

== קישורים חיצוניים ==

==הערות שוליים==

טרנזיט בס
קטגוריה:דגמי אוטובוסים
קטגוריה:כלי רכב שהושקו ב-1936
קטגוריה:מכוניות אמריקאיות
קטגוריה:מכוניות מנוע אחורי
טטרה 75

טטרה 75 (בצ'כית: Tatra 75) היא מכונית משפחתית, מתוצרת יצרנית הרכב הצ'כית "טטרה" (באנגלית: Tatra company) אשר יוצרה במספר תצורות בין השנים 1933–1942.

סך הכול יוצרו 4,501 יחידות.

==תצורות==

* 4 דלתות - סדאן (6 מושבים)
* 2 דלתות - קופה
* 2 דלתות - קבריולה (4 מושבים)
* 2 דלתות - רודסטר (2 מושבים)
* 2 דלתות - טנדר

==תמונות==
<gallery mode="packed" heights="90">
קובץ:Tatra 75 vintage car.JPG | "טטרה 75", 4 דלתות 
קובץ:Classic Show Brno 2011 (038).jpg | "טטרה 75" קופה, 2 דלתות 
קובץ:Classic Show Brno 2011 (113).jpg | "טטרה 75" - טנדר
קובץ:Classic Show Brno 2011 (112).jpg | "טטרה 75" - טנדר
קובץ:T75.JPG | "טטרה 75"
קובץ:Tatra 75 in Pisek (2).JPG | "טטרה 75" - קבריולט מבט לתוך הרכב
קובץ:Tatra 75 in Pisek (1).JPG | "טטרה 75" - קבריולט
קובץ:Tatra 75 in Pisek (3).JPG | "טטרה 75" - קבריולט מבט לתא הנהג
קובץ:Tatra 75 in Pisek (4).JPG | "טטרה 75" - קבריולט
קובץ:Tatra T75 Cabrio (7965625652).jpg | "טטרה 75" - קבריולט
</gallery>

==ראו גם==
* טטרה 20
* טטרה 49
* טטרה 52
* טטרה 81
* טטרה 87
* טטרה 90
* טטרה 605
== קישורים חיצוניים ==

* 
* 
* 

==הערות שוליים==

קטגוריה:דגמי מכוניות שהושקו ב-1933
קטגוריה:מכוניות משפחתיות
קטגוריה:מכוניות קבריולה
קטגוריה:מכוניות קופה
קטגוריה:טנדרים
קטגוריה:כלי רכב המיוצרים בצ'כיה
75
נחל נריה

נחל נריה הוא נחל אכזב שמתחיל באזור הר מירון ומסתיים באזור חורפיש. אורכו כחמישה קילומטרים. הנחל הוא אחד מיובליו של נחל מורן שהוא יובל של נחל כזיב.

הנחל נמצא באזור חורש ים תיכוני ובנופיו של הנחל אפשר לראות חורבת חממה, קיר נטיפים ושטחים חקלאיים רבים.

== צמחים המצויים בנחל ==
ייחודו של הנחל הוא כמות הקטלבים המצויים לאורכו.

נוסף על כך, ניתן למצוא בנחל גם את הצמחים הבאים: סתוונית בכירה, אלון מצוי, כרכום צהבהב, קיסוס החורש, ארז, כלנית, אלה ועוד.

== מסלול הנחל ==
בנחל נמצא מסלול טיול שאורכו הוא כשלושה וחצי קילומטרים, הוא מתאים לכל עונות השנה, וזמן ההליכה בו הוא כשעתיים.

מסלול הנחל מתחיל בחורבת חממה על הר מירון, ומשם יורדים במסלול תלול לכיוון נחל נריה.

המסלול עובר בערוץ מוצל של הנחל ובחורש ים תיכוני המסומנים בסימון אדום.

== קישורים חיצוניים ==

* [https://www.inature.info/wiki/נחל_מורן_ונחל_נריה INature- נחל מורן ונחל נריה]
* [https://web.archive.org/web/20180508192752/http://www.nelech.co.il/מסלולים/מידע/נחל-מורן-ונחל-נריה נלך- נחל מורן ונחל נריה]
* [http://www.mapa.co.il/מפה/טיולים/97032 מפה- טיול בהרי מירון - נחל מורן ונחל נריה]

== הערות שוליים ==

נריה
חרמשון גדול

חרמשון גדול (שם מדעי: Numenius arquata) הוא מין של עוף ממשפחת החרטומניים.

== מאפיינים ==
החרמשון הוא החופמאי הגדול ביותר באזור המזרח התיכון, ארכו עד 57 ס"מ ויש לו מקור ארוך וכפוף בצורת קשת. צבעו חום בהיר וראשו וצווארו של החרמשון הגדול בהירים ומקושטים בפספוס כהה. אברות היד כהות ומנוגדות לגוף החום-אפרפר. על חלקיו העליונים דוגמה יפה של מעוינים כהים ושוליים בהירים. כמעט תמיד לנקבת החרמשון הגדול מקור ארוך יותר משל הזכר.

צעיר החרמשון הגדול דומה לבוגר, אבל מקורו קצר יותר, ונוצות גבו וראשו כהות יותר. 

מזונותיו של החרמשון הגדול הם חרקי מים, תולעים, סרטנים ורכיכות.

החרמשון הגדול מקנן באזורים החמימים יחסית של אירואסיה, באזורי אחו לחים, בחופים ובמאגרי מים יבשים למחצה. הוא מבלה את חודשי החורף באפריקה ובדרום אירואסיה, לעיתים במהלך החורף חורג מאזורים המוכרים לו (למשל, נצפה בנובה סקוטיה- קנדה). בישראל החרמשון הגדול חולף לאורך חופי הים התיכון ובאילת. לעיתים רחוקות יותר, בחורף ובעונות המעבר נצפה בעמקים בפנים הארץ.

כאשר מתצפתים על החרמשון הגדול, ברור שלא מדובר בעוף אחר. החרמשון הקטן, שדומה לו, קטן ממנו בהרבה ובעל ראש בולט. בזמן מעופו, אי אפשר שלא להתפעל מגודלו וממקורו העצום של החרמשון הגדול. מעופו כבד ואיטי, בדומה לשחף גדול, ותוך כדי מעופו אפשר להבחין במפרקי יד ואברות יד כהים.

מספרם של החרמשונים הגדולים מתמעט, בעיקר באוכלוסיות שמקננות באסיה. הרס בתי גידול וציד פוגעים בחרמשונים, וייתכן שגם שינויי אקלים באזוריהם. אויביו הטבעיים העיקריים של החרמשון הגדול הם שחפים שחורים, שועלים, ועורבים שחורים. כשאויב נמצא בנחלה של החרמשון, הוא משמיע קריאות אזהרה רמות, חובט בכנפיו ומנענע את מקורו מצד אל צד, כדי לנסות להבריח את האויב.

== קישורים חיצוניים ==

* [http://www.discus.co.il/he_IL/מגדיר/חרמשון-גדול.html חרמשון גדול], באתר דיסקוס הגליל

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:חרטומניים
קטגוריה:ארץ ישראל: חרטומניים
קטגוריה:מצרים: עופות
קטגוריה:איטליה: עופות
קטגוריה:יוון: עופות
קטגוריה:ספרד: עופות
קטגוריה:בעלי חיים שתוארו ב-1758
טסית בתים

טסית בתים
טסית בתים או סנונית הערים (שם מדעי: Delichon urbicum) היא מין של ציפור שיר משפחת הסנוניתיים.

== שמה של הציפור ==
השם טסית הוענק לה על ידי חיים נחמן ביאליק בשל טיסתה המהירה.

== מאפיינים פיזיולוגיים ==
הטסית היא ציפור זעירה, משקלה נע בין 16-23 גרם, אורך גופה הוא 12–14 ס"מ ואורך כנפיה 26-29 ס"מ. כנפיה, ראשה וזנבה של הטסית שחורים - חומים וגבה כחול. בטנה ורגליה מכוסות נוצות לבנות.

קריאת התעופה הבולטת של הציפור היא טירטור קצר ויבש, והיא חיה פחות מ-15 שנה.

== תפוצה ==
=== בעולם ===
בקיץ הטסית מצויה באירופה, בצפון אפריקה ובאזור הפלארקטי, בחורף אוכלוסיית הטסיות נודדת לאפריקה שמדרום לסהרה, להודו ולדרום מזרח אסיה.

=== בישראל ===
בארץ תת-המין הראשי מצוי בארץ בעיקר בקיץ, אך גם חלק מזמן החורף.

בקיץ שוכנת הטסית בכפרים וביישובים וערים בצפון הארץ בעיקר ברמת הגולן, אך לעיתים גם במרכז הארץ, ובחלק מן החורף, שוכנת בדרום הארץ.

== הקינון בעולם ==
הטסיות חיות לרוב בלהקות. בתקופת הדגירה עשרות ועד מאות זוגות מקננים יחד בסמיכות.

באירופה תקופת הקינון מתרחשת בחודשים מאי – יוני, באסיה מיוני עד ספטמבר. בישראל אפריל – יולי. לרוב בשני מחזורים.

הקן נבנה מבוץ וענפים על ידי שני בני הזוג במשך כ־10 ימים, במהלכם בני הזוג הולכים הלוך ושוב כ - 1000 פעמים בשביל להביא בוץ במקורם לבניית קן המזכיר בצורתו גביע ומרופד בנוצות. קוטרו כ־15 ס"מ ובו פתח קטן ועגול סמוך לתקרת המבנה.

הקנים בעבר היו ממוקמים במורדות הרים סלעיים, שדות וכרי מרעה. כיום, רובם ממוקמים ביישובים מתחת לשולי גגות או אדנים, צמוד לקירות, לקורות של גשרים וכדומה.

בהטלה אחת יש 4-5 ביצים לבנות, עליהן דוגרים שני בני הזוג במשך 14–16 ימים.

== תזונה ==
הטסית ניזונה לרוב מחרקים, בעיקר קטנים כגון: זבובים, כנימות, דבוראים, וחרקים מעופפים.

ליקוט המזון נעשה רובו בלהקה על ידי מעוף איטי. בתקופת הדגירה בגובה ממוצע של 20 מטר מעל פני הקרקע, וכשהקרקע רטובה מגשם, 50 מטר, במרחק שבין 0.5 ק"מ ל 2 ק"מ מהקן. הליקוט מתרחש מעל פני הקרקע, סלעים או צמחייה.

== לקריאה נוספת ==
* "הציפורים- מגדיר שדה שלם לציפורי אירופה והמזרח התיכון", היינצל & פיטר, פרסלאו, הוצאת הקיבוץ המאוחד, שנת 1975

== קישורים חיצוניים ==

* [https://www.birdsbase.com/bbis_test/heb/spec.jsp?id=366 טסית בתים] במאגר המידע הלאומי לציפורי ישראל

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:סנוניתיים
קטגוריה:ארץ ישראל: סנוניתיים
קטגוריה:בעלי חיים שתוארו ב-1758
בית העם ברחובות

סמליל היכל התרבות בבית העם
בית העם ברחובות הוא מבנה ציבורי, שבשנת 1912 חברת "כרמל" החלה את בנייתו. האתר הוכר כאתר מורשת על ידי המועצה לשימור אתרי מורשת בישראל.

בית העם שימש כמרכז החיים התרבותיים, החברתיים והציבוריים של המושבה. באוקטובר 2014 נחנך בית העם המשוחזר והמורחב ברחובות.

== ההיסטוריה של בית העם ברחובות ==
בחורף 1912 (תרע"ב) החלו את בניית בית העם על ידי חברת "כרמל". שנה לאחר מכן נחנך ברחוב יעקב פינת מנוחה ונחלה.

בית העם שימש את ועד המושבה להרצאות, לדיונים, לטקסים ולמופעים.

בית העם שימש גם כמרכז החיים התרבותיים, החברתיים והציבוריים של המושבה. סביבו התקיימו חגיגות שאליהן הגיעו מכל רחבי הארץ והעולם.

ככל הנראה בבניית בית העם מודל ההשראה היה מהמושבה הטמפלרית בירושלים.

בית העם מזכיר טירה עתיקה ומשלב אלמנטים מחומת ירושלים.

בעקבות העלייה החמישית המושבה התרחבה, ועקב כך בשנת 1933 הוקם ליד בית העם בית קולנוע הכולל שני יציעים, גג נפתח, קומת מרתף וחדר הקרנה. באותה הזדמנות בית העם הוסב לאולם הקרנה קטן נוסף.

במרוצת השנים בנוסף לבית הקולנוע נוספה הספרייה העירונית.

במלאת 90 שנה לבניית בית העם ו-30 שנה לבימת הנוער העירונית נחנכה רחבה מחודשת בחזית הבית. ברחבה שני מבוכים קבועים, ראשונים מסוגם בארץ, שעוצבו על ידי האמנית רחלי רוגל.

== בית העם המודרני ==
250px
אתר מורשת על ידי המועצה לשימור אתרי מורשת בישראל, 2015]]
250px
באוקטובר 2014 נחנך בית העם המשוחזר והמורחב, הכולל היכל תרבות ואת "בימת הנוער" של רחובות. הבניין המקורי מהווה מבואה לבניין המורחב.

בית העם מציע תחומי תרבות שונים: תיאטרון, מוזיקה, מחול, קולנוע, בידור ועוד.

מדי יום מבקרים בהיכל מאות אנשים בגילאים שונים וטעמים מגוונים.

==קישורים חיצוניים==

* 

== הערות שוליים ==

קטגוריה:רחובות: מבנים
קטגוריה:רחובות: היסטוריה
קטגוריה:אתרי מורשת במחוז מרכז
קטגוריה:ישראל: אולמות קונצרטים
רחובות
ABAP

Advanced Business Application Programming) ABAP) היא שפת תכנות עילית ארגונית שפותחה על ידי SAP ומשמשת את הארגונים הגדולים בעולם להפעלת המערכות העסקיות שלהם.

השפה פותחה בשנות ה-80 על ידי החברה הגרמנית SAP SE.

== רקע ==
ABAP הוא אחד מיישומים רבים של הדור הרביעי של שפות ייחודיות שפותחו לראשונה בשנות השמונים. במקור השפה נתנה אפשרות לתאגידים גדולים לבנות יישומים עסקיים לניהול חומרים וניהול פיננסי.

השפה הייתה בין השפות הראשונות שהציגו את המושג "מסדי נתונים לוגיים" (LDB).

תוכניות ABAP מורכבות ממשפטים בודדים (הצהרות). המילה הראשונה בהצהרה נקראת מילת מפתח של ABAP.

על המילים להיות מופרדות תמיד ברווח אחד לפחות. מערכת ההפעלה של ABAP אינה מבדילה בין אותיות גדולות וקטנות.

== סביבת הרצה ==
השפה רצה בתוך מערכת ה-SAP כך שאין צורך בסביבת פיתוח. נכנסים למערכת, טוענים את התוכנית ומתחילים לתכנת.

השפה עובדת בתוך מערכת  ה-ERP. היא משמשת אך ורק בתוך מערכת ה־SAP ואי אפשר לכתוב תוכניות ABAP מחוץ למערכות SAP.

תוכנת ABAP נפרסת ברכיבי תוכנה, כגון:

SAP_BASIS שכבת הבסיס הטכנית הנדרשת בכל מערכת ABAP.

SAP_ABA מכיל פונקציות הנדרשות עבור כל מיני יישומים עסקיים, כגון שותפים עסקיים וניהול כתובות.

SAP_UI מספק את פונקציונליות ליצירת יישומי SAP UI5.

BBPCRM הוא דוגמה ליישום עסקי, במקרה זה יישום CRM

SAP ABAP היא שפת תכנות ERP.

== עסקאות ==
עסקה במערכת SAP (סביבת הפיתוח של השפה) היא ביצוע קוד, ביצוע קוד ABAP במערכת היא על ידי הזנת קוד העסקה, לדוגמה, VA01 הוא קוד העסקה עבור "צור הזמנת לקוח".

ניתן לקרוא לעסקאות על ידי תפריטים שמוגדרים במערכת או על ידי המשתמש, ניתן גם להתחיל עסקה על ידי הזנת קוד העסקה ישירות לשדה פקודה, אשר נמצא בכל מסך SAP.

עסקאות יכולות להיות גם מופעלות באמצעות תכנות על ידי הצהרות ABAP.

== סוגי תוכניות ==
בדומה לשפות תכנות אחרות, תוכנית ABAP היא גם יחידת הפעלה או ספריה, המספקת קוד הניתן לשימוש חוזר לתוכניות אחרות ואינה ניתנת להפעלה באופן עצמאי.

=== מילון ABAP ===
המילון מכיל את כל המידע אודות הנתונים במערכת SAP.

כל התייחסות לנתונים (למשל, טבלה, תצוגה או סוג נתונים) יתקבלו ממילון זה.

==קישורים חיצוניים==
* 

== הערות שוליים ==

קטגוריה:שפות תכנות
קטגוריה:SAP
חכלילית סלעים

Phoenicurus ochruros
חכלילית סלעים (שם מדעי: Phoenicurus ochruros) היא מין של ציפור שיר ממשפחת החטפיתיים החיה באירופה, צפון אפריקה ואסיה.

משך חייהן של החכליליות, הארוך ביותר שנצפה הוא שמונה שנים וחמישה חודשים. את חכלילית הסלעים ניתן למצוא באזורים בהם מבנים או בתי גידול סלעיים והרריים. שמה העברי של החכלילית ניתן לה באשר מראה המיוחד ומקום מגוריה. חכלילי- אדום (מראה מיוחד). סלעים – מאפיין את מקומות מגוריה, ולכן היא נקראת חכלילית הסלעים.

==תיאור==
אורך גופה של חכלילית הסלעים נע בין 13.5 – 15.7 ס"מ, אורך כנפיה הוא 24 ס"מ, ומשקלה נע בין 14 – 18 גרם והיא ניזונה מחרקים כגון נמלים, חיפושיות וזחלים. את מזונה היא אוספת, לרוב, מהקרקע לאחר שצפתה בהם מנקודה בולטת לעין.

לזכר ולנקבת ציפור זו יש מראה שונה, כאשר הזכר נחשב נאה מהנקבה כדי שיוכל להרשים אותה לשם זיווג. השוני מתבטא בכך שלזכרים חלקי גוף עליוניים אפורים, וצבעי הגחון (החלק התחתון של הבטן) משתנים מאפור ועד לאדום בתת-המינים השונים. באחדים מתת-המינים מופיע גם כתם לבן בכנף, החזה והגרון שחורים. לעומת הזכר, הנקבה אפורה בגופה. הנקבה היא בעלת תפקיד הקן. היא בונה קן פשוט לגוזלים ובו מטילה 4 – 6 ביצים. הזכר גם הוא שותף לתהליך ודואג לצאצאיו, אף על פי שבכל זאת מזדווג עם נקבות אחרות, באותו הזמן. מלבד זאת, בעוד שהזכר יטפל בגוזלים עד התבגרותם, הנקבה תתחיל לגדל מחזור קינון שני ואף שלישי.

==תת-מינים==
לחכלילית הסלעים חמישה תת-מינים, מתוכם ארבעה שנראים בישראל (ארבעת הראשונים ברשימה):
* P.0. gibraltariensis - החזה והבטן של תת-מין זה אפורים כהים. כתם לבן באחוריים וכתם בולט בכנפו. תת-מין זה הוא הנפוץ והשכיח ביותר בארץ.
* P.O ochrurus - בשונה מתת המין הקודם, אחוריו בצבע חלודי שמתמזג עם הבטן האפורה. נדיר בדרום הארץ.
* P.O phoenicuroides - בעל בטן אדומה המזכיר את תת-המין P.O semirufus.
* P.O semirufus - בעל בטן אדומה המזכיר את תת-המין P.O phoenicuroides אך נבדל בגובה אליו מגיע הצבע האדום, בצבע של הגב, הראש והמצח.
* P. o. rufiventris
== התנהגות ==
לחכלילית יש תנועה מיוחדת המאפשרת לזהות אותה מיד. תנועה זו היא מעין קידה, המתחרשת על ידי כיפוף הרגליים ודומה לקפיץ. תנועה נוספת המייחדת את החכלילית היא להרטיט את זנבן הבולט.

== תפוצה ==
חכלילית הסלעים נמצאת בתפוצה עולמית. היא נמצאת באירופה (מלבד מחלקה הצפוני), במזרח התיכון: בסוריה, ירדן, עיראק וישראל ועד למרכז אסיה.

== קישורים חיצוניים ==

* [http://www.birds.org.il/he/species-page.aspx?speciesId=453 אתר הצפרות הישראלי - חכלילית הסלעים]
* [http://www.yardbirds.org.il/show_bird/29 המרכז לטיפוח ציפורי הבר והגינה]
* [https://www.hbw.com/species/black-redstart-phoenicurus-ochruros#Taxonomy The internet bird collection]

== הערות שוליים ==

קטגוריה:טקסונים שתוארו בידי סמואל גוטליב גמלין
קטגוריה:חטפיתיים
קטגוריה:ארץ ישראל: חטפיתיים
קטגוריה:בעלי חיים שתוארו ב-1774